Мустахlикъал шапакъатал » Ассоциация учителей аварского языка\n23 авг 11:04Цолъиялъул хIалтIи\nРуго нилъер магIарулазда гьоркьор цIар рагIарал церехъаби гIемерал. Цоял тIорщел цIикIкIун кьолел хурухъаби- ахихъаби, машгьурал кочIохъаби, махщел тIокIал устарзаби, пагьму бугел шагIирзаби. Амма магIарул мацI цIунизе гъазаваталъ рахъунел гIемерал гьечIо. Гьединаздасан кколей кIиго магIарулалъул цIар хъвазе бокьун буго кIудиял хIарпаздалъун : Авар учительзабазул ассоциациялъул нухмалъулей Баху МухIидинова ва ТIолгороссиялъулалъулаб конкурсалда рахьдал мацIалъул мугIалимзабазда гьоркьоб тIоцебесеб бакI босарай, Гъизилюрт шагьаралъул анкьабилеб школалъул мугIалим Сарат МухIумаева.\nКIвахI тун гьабураб хIалтIул хIасил гьечIого букIунаро. КIиго сон гурони гIуцIун бачIеб Баху Шамиловналъ нухмалъулеб ассоциациялъул кумек Гъизляралъул хъутабаздаги БежтIадерил гуржимугIрузул гIорхъодаги хIалтIулел рахьдал мацIалъул мугIалимзабазе щвана. ТIолго Дагъистаналъулго школазул авар мацIалъул мугIалимзаби цолъиялде ахIана. Гьединго, эбел-инсуца рокъоб бицунареб, къватIиб гьудул-гьалмагъзабазда гьоркьоб рагIизе захIматаб магIарул калам роцIараб иццул лъел тIагIамгун цIалдохъабазул кIалдиб лъолей Сарат МухIумаеваги щивав мугIалимасе кумекалъе ятула.\n22 августалъ Дагъистаналъул бетIер Рамазан ГIабдулатIиповас лъай кьеялъул хIалтIухъабазул совещаниялда кьурал шапакъатазе гьей кIияйго мустахIикъай гьечIилан абулев чи ккеларо.\nБаху Шамиловна МухIидинова – Почетный работник в сфере образования РФ\nСарат МухIамадовна МухIумаева-Заслуженный учитель Республики Дагестан\nТIегьайги нужер гIумру, гIемерлъаги хадурккунги щолел шапакъатал, къуват кьеги жигаралда хIалтIул гIоркь ккун рукIине.\nАвар мацIалъул учительзабазул слет Гъуниб Цолъиялъул хIалтIи / Блогал РачIа, хIурматиял, Гъуниб магIарде! Цолъиялъул хIалтIи / Блогал ХIурматиял авар мацIалъул учительзаби ва тIолалго магIарулал! Цолъиялъул хIалтIи / Блогал САРАТ МУХIУМАЕВА АВАР МАЦIАЛЪУЛ ДАРС "РИКIКIЕН" 4 классI Видео дарсал Рекъа-решон ва битIа-бишун ккана Блогал